Հուլիսի 6-ին ՀՀ պաշտպանության նախարար Դավիթ Տոնոյանը այցելել է Սիսիանի բժշկական կենտրոն՝ հանդիպելու բուժհաստատության անձնակազմին եւ քննարկելու քաղաքացիական հիվանդանոցի եւ զինվորական հոսպիտալի գործառույթների համադրմանն ու ներդաշնակ գործունեությանն առնչվող հարցեր։ Նախարարի հետ միասին հոսպիտալում կազմակերպված քննարկմանը մասնակցում էին Սյունիքի մարզպետ Կարեն Համբարձումյանը, ՀՀ առողջապահության փոխնախարար Սերգեյ Խաչատրյանը Սիսիան համայնքի ղեկավար Արթուր Սարգսյանը, Սիսիանի ավագանու անդամներ, N զորամիավորման հրամանատար Վալերի Քոչարյանը, Սյունիքի մարզպետարանի եւ ՊՆ ներկայացուցիչներ, քաղաքացիներ: